Lindemann ble født i Leipzig og vokste opp i bydelen Wendisch-Rambow i Bad Kleinen og i Rostock i Mecklenburg-Vorpommern. Faren, Werner Lindemann, var en svært kjent barnebokforfatter i DDR. Moren, Brigitte («Gitta») Lindemann, var journalist. Mellom 1992 og til hun ble pensjonert i 2002 var hun kultursjef ved Norddeutscher Rundfunk i Schwerin. Foreldrene skilte seg i 1975, da Till var tolv år. Lindemann har en søster som er seks år eldre.